system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Visuia, Bistrița-Năsăud.
assistant
Visuia este un sat în comuna Miceștii de Câmpie din județul Bistrița-Năsăud, Transilvania, România.

Caracteristici geografice 
Satul Visuia, component al comunei Miceștii de Câmpie, județul Bistrița-Năsăud, este situat în partea de sud a județului. Se spune că zona este de câmpie, însă dacă ai aduce pe cineva din Bărăgan sau alte câmpii ale țării nu i-ar veni să creadă că și aceasta este o câmpie. Satul este situat între dealuri, ca într-o căldare.
Până la 30 august 1940, satul Visuia era parte a județului Cluj și se găsea la extremitatea răsăriteană a acestuia, la o distanță de 70KM de Cluj. După cedarea Transilvaniei de Nord, Visuia a rămas a României și împreună cu alte comune a trecut la județul Turda, care s-a și numit Cluj-Turda, orașul cel mai însemnat devenind acum Turda, la o distanță de 60KM. Satul, care până la cedarea Transilvaniei de Nord se afla în inima Ardealului, a devenit sat de graniță, fiind tăiat de linia demarcațională pe la nord, rămânând o parte din hotar și unele case, sub stăpânire maghiară. Satul a devenit teritoriu al județului Bistrița-Năsăud după împărțirea administrativ teritorială din anul 1968.

Populație 
Din recensământul din anul 2002, date furnizate de Direcția Județeană de Statistică Bistrița-Năsăud, rezultă următoarele:

Populația totală: 489
Masculin: 250
Feminin: 239
Structura pe grupe de vârste:
0-19 ani: 111
20-59 ani: 215
60 de ani și peste: 163
Structura etnică:
români: 484
alte etnii: 5

Atestarea documentară 
Prima atestare documentară a satului Visuia este la data de 10 aprilie 1329. Acest sat a aparținut regelui Ungariei Carol Robert de Anjou, iar acesta a făcut schimb de moșii cu magistrul Ștefan zis Pugan, fiul lui Bechent, confirmat de capitelul din Alba Iulia. În acest document, satul Visuia purta numele de WYZULIATELEKE (din File de Istorie, elaborată de Muzeul de Istorie și Arheologie din Bistrița).   

În 1 decembrie 1599, Mihai Viteazul dă mai multe sate, după luptele de la Șelimbăr, lui Moise Sekely, ca semn de recunoștință pentru ajutorul acordat de acesta împotriva 
lui Andrei Batory, după cum se arată: Mihai Viteazul, voievodul Țării Românești donează lui Moise Sekely, consilierul său pentru serviciile sale de arme credincioase[...] Visuia, 
Silivaș, Chibulcult (Fântânița), Uilac (Delureni), din Comitatul Clujului, cu toate ce țin de ele. (Arhivele Satului Cluj; Fondul Kemeny 11765 din 1 decembrie 1599 Alba Iulia) 
Satul, în decursul timpului, a avut următoarele denumiri:

1329 TERA WYZULYA, WYZULIATELEKE
1360 WYZULA
1465 WEZELEYA
1470 WYZZELELYA, VYSULA
1506 WYZEWLYA
1515 WYZOLYA
1587-1589 VYZOLYA
1599 VIZOLYA
1638 VISZOLYA, VISOLIA
1639 VISZOLYA
1674 VISZOLY
1733 VISZUJA
1750 VISZUA
1760-1762 VISZOLLYA
1835 VISOLYA
1850 VISZUYA
1854 VISZOLYA, GISULEA

Note

Lectură suplimentară 
 Monografia satului Visuia, Simon Arieșan, Ioan-Flaviu Moldovan, Editura Gloria, Cluj-Napoca, 2006

Galerie de imagini 

Visuia, Miceștii de Câmpie